Nej, din husforsikring stopper ikke automatisk, når du sælger dit hus. Når du sælger din bolig, skal du fortælle din ejendomsmægler, hvor du har din husforsikring, og at den skal opsiges. Herefter er det købers forsikringsselskab, der opsiger din husforsikring på det gamle hus. Når opsigelsen fra det andet forsikringsselskab er modtaget, sletter vi din husforsikring pr. overtagelsesdatoen.